Κωνσταντίνος Γαρέφης

Ο Κωνσταντίνος Γαρέφης (1874 - 1906), ήταν σημαντικός Έλληνας Μακεδονομάχος και οπλαρχηγός. 

Βιογραφία
Ο Κωνσταντίνος Γαρέφης γεννήθηκε στις Μηλιές του Πηλίου το 1874. Ήταν εγγονός του, σουλιώτικης καταγωγής, Γαρέφη ή Σκληρού του Αποστόλη, ο οποίος ήταν αδελφός του ανυπόταχτου Κατσούδα, που είχε παντρευτεί ξαδέρφη του Σαρακατσάνου πρωτοκλέφτη Κατσαντώνη. Ο παππούς του εγκαταστάθηκε στις Μηλιές κυνηγημένος απ’ τον Αλή Πασά και πήρε γυναίκα από την οικογένεια των αρματολών της περιοχής Μπασδεκαίων. Ο πατέρας του Κωνσταντίνου Γαρέφη, ο Δημήτρης Γαρέφης ή Κατσούδας, είχε διακριθεί στις Πηλιορείτικες επαναστάσεις του 1874 και 1878, ενώ η μητέρα του ονομαζόταν Ασήμω, το γένος Γεωργιάδη.Σαρακατσαναίοι και Μακεδονικός Αγώνας , από την ιστοσελίδα: www.sarakatsanos.net, του Συλλόγου Σαρακατσαναίων Ν. Έβρου, αναδημοσίευση από την ιστοσελίδα του Συλλόγου Σαρακατσαναίων Ν.Καβάλας και πηγές από βιβλίο του  Γιάννη Θ.Κουτσοκώστα με τίτλο: "Οι Σαρακατσαναίοι στον Μακεδονικό Αγώνα" 

Ένοπλη δράση
Το 1905 ο Κωνσταντίνος Γαρέφης ακολούθησε τον Κωνσταντίνο Μαζαράκη-Αινιάν και με κέντρο δράσης το Βέρμιο αγωνίστηκε ως υπαρχηγός του σώματος Μακεδονικού αγώνα. Όταν η δράση του Κωνσταντίνου Μαζαράκη έγινε γνωστή και το αντάρτικο σώμα του έπρεπε να διαλυθεί ο καπετάν Γαρέφης τον αντικατέστησε οργανώνοντας δικό του αντάρτικο σώμα στα τέλη του 1905 και επεκτείνοντας την ακτίνα δράσης αποκατέστησε την ασφάλεια στην περιοχή.

Ο θάνατος του Κωνσταντίνου Γαρέφη 
Τη νύχτα της 6ης Αυγούστου 1906 ανακάλυψε, στο χωριό Τσερνέσοβο Αριδαίας (σημερινό Γαρέφι), την καλύβα, στην οποία κρύβονταν οι εχθροί του, κομιτατζήδες Λούκας και Καρατάσος.Καπετάν Γαρέφης , από την ιστοσελίδα: www.e-istoria.com Ο καπετάν Γαρέφης δίχως φόβο μπήκε στην καλύβα τους και σκότωσε τον Καρατάσο και τραυμάτισε βαριά το Λούκα. Όμως κατά τη συμπλοκή τραυματίστηκε από τους άντρες του Λούκα. Ο Γαρέφης, παρόλο το σοβαρό τραυματισμό του, επέμεινε, πριν φύγει από το πεδίο της μάχης, να δεί το αποτελέσμα της συμπλοκής.Σκιαγραφία του ήρωα Κώστα Γαρέφη , από την ιστοσελίδα: www.e-istoria.com και πηγή την έρευνα του Κώστα Λιάπη, "Καπετάν Κώστας Γαρέφης – Ο σταυραετός του Πηλίου", Β’ έκδ. Εξωραϊστικού – πολιτιστικού συλλόγου Μηλέων «Γρηγόριος Κωνσταντάς». Λίγε ημέρες αργότερα θα πεθάνει εξαιτίας των τραυμάτων στις 24 Αυγούστου 1906.

Παραπομπές

 Εξωτερικοί σύνδεσμοι 
 Βασίλης Κ. Γούναρης, "Η ιστοριογραφία και η χαρτογραφία του Μακεδονικού Ζητήματος", στην ιστοσελίδα /www.imma.edu.gr του Ιδρύματος Μουσείου Μακεδονικού Αγώνα.
 Κώστας Λιάπης, "Κώστας Γαρέφης (1874-1906)" 
 Κωνσταντίνος Γαρέφης, 1874 - 1906, "Μακεδόνες Μακεδονομάχοι", σελ. 58-60
 Μακεδονομάχοι - Κωνσταντίνος Γαρέφης

Κατηγορία:Μακεδονομάχοι
Κατηγορία:Σαρακατσάνοι